laion/Wikipedia-Exotic huggingface dataset:
קונסטנטין ראוש

קונסטנטין ויקטורוביץ' ראוש (ברוסית: Константин Викторович Рауш, בגרמנית: Konstantin Rausch; נולד ב-15 במרץ 1990) הוא כדורגלן רוסי ממוצא גרמני שמשחק כמגן שמאלי בנבחרת רוסיה. יש לו גם יכולת לשחק כקשר שמאלי בליגת העל הרוסית .35 > דינמו מוסקבה נבחרת רוסיה. הוא פעל גם כקשר שמאלי. ראוש נולד בכפר קוז'בניקובו, שמחוז טומסק, שבסיביר, במזרח רוסיה להורים גרמנים. המשפחה היגרה לגרמניה מרוסיה, ב-1996. חברו הראשון בגרמניה לא יכול היה לבטא את שמו "קונסטנטין", במקום זאת הוא קרא לו "קוקה", כינוי שעדיין בשימוש על ידי חבריו לקבוצה והמאמנים. ראוש מחזיק באזרחות כפולה של רוסיה וגרמניה. זמן קצר לאחר המעבר לגרמניה, ראוש התחיל לשחק כדורגל במועדון מקומי, TuS לכנדורף. בגיל 12 הוא קיבל הצעה להצטרף לקבוצת הנוער של הבונדסליגה, הנובר 96. הוא החליט שהוא לא היה בוגר מספיק בשביל מועדון כזה גדול ובמקום זאת הצטרף לקבוצה מקומית אחרת נינהאגן. הוא לבסוף הצטרף להנובר שנתיים מאוחר יותר, לאחר שדחה הצעות מורדר ברמן ופיינורד. כאשר הבחירה הראשונה של הנובר לאחר שהמגן השמאלי מייקל טרנט ומחליפו, כריסטיאן שולץ נפצעו, ראוש הופיע לראשונה במשחק נגד שטוטגרט ב-30 במרץ 2008. הוא היה בן 18, מה שהפל אותו לשחקן הצעיר ביותר אי פעם, שהופיע בהרכב הפותח של הנובר. לראוש היה משחק טוב, אבל היה צריך להיות מוחלף כבר במחצית הזמן לאחר שמתח שריר. יומיים מאוחר יותר, הוא חתם על החוזה המקצועי הראשון, עד 2010. בעוד הנובר העדיפה חוזה ארוך טווח, ראוש לא רצה לקשור את עצמו למשך זמן רב מדי. לאחר סיום החוזה שלו עם הנובר ב-1 ביולי 2013, ראוש עבר לשטוטגרט בהעברה חופשית. ב-5 במאי 2013, חתם על חוזה עד יוני 2016 עם שטוטגרט. ב-6 ביולי 2015 חתם על חוזה של שנה אחת עם דרמשטדט 98. ב-2016 שיחק במדי קלן במשך שנתיים. ב-21 בינואר 2018, הוא חתם חוזה עם המועדון הרוסי דינמו מוסקבה. בדצמבר 2020 הסתיים חוזהו בדינמו והוא עזב את הקבוצה. ראוש שיחק בנבחרות הנוער השונות של גרמניה תוך שהוא צובר יותר מ-30 הופעות. ההצלחה הגדולה ביותר הייתה המקום השלישי באליפות העולם 2007 עד גיל 17, היכן שפתח בכל משחק חוץ אחד, שפספס בעקבות כרטיס אדום. לאחר הטורניר, הוענקה לו מדליית פריץ וולטר מכסף בתור הכדורגלן הגרמני השני המבטיח ביותר לגילו. בחודש מרץ 2011, התקשורת הרוסית צוטטה את דבריו של ראוש כמי שאמר שהוא מעוניין לשחק עבור נבחרת רוסיה, אך התאחדות הכדורגל הרוסית לא הגישה לו הצעה שכזו. ב-16 באוגוסט 2017, נקרא לנבחרת רוסיה למשחק הידידות נגד מועדון דינמו מוסקבה, אשר לא נחשב כמשחק בינלאומי מלא. את הופעת הבכורה הבינלאומית שלו ערך ב-7 באוקטובר 2017 במשחק הידידות נגד דרום קוריאה. פרק זה טעון עדכון. אנא תרמו לוויקיפדיה ועזרו לעדכן אותו. מדיה וקבצים בנושא קונסטנטין ראוש בוויקישיתוף קונסטנטין ראוש, באתר Transfermarkt קונסטנטין ראוש, באתר Fussballdaten.de (בגרמנית) קונסטנטין ראוש, באתר Soccerway קונסטנטין ראוש, באתר WorldFootball.net קונסטנטין ראוש, באתר FootballDatabase.eu "Konstantin Rausch signs for VfB". vfb.de. VfB Stuttgart. 5 במאי 2013. אורכב מ-המקור ב-2016-01-23. נבדק ב-5 במאי 2013. {{cite web}}: (עזרה) "Konstantin Rausch signs for Darmstadt". vfb.de. VfB Stuttgart. 6 ביולי 2015. אורכב מ-המקור ב-2015-07-10. נבדק ב-6 ביולי 2015. {{cite web}}: (עזרה) FC VERPFLICHTET KONSTANTIN RAUSCH‚ fc-koeln.de, 25 May 2016 Константин Рауш перешел в «Динамо» (ברוסית). FC Dynamo Moscow. 21 בינואר 2018. {{cite web}}: (עזרה)
הכל לטובה

"הכל לטובה" היא אמונה ביהדות, שמשמעותה שהאל מכוון את הנסיבות כך שגם אם דברים קשים וגורמים סבל מטרתם היא לטובה. מקור האימרה בנחום איש גמזו שהיה נוהג לומר על כל דבר מצער שקרה לו "גם זו לטובה". האם התכוונתם ל... הכל לטובה (שיר של אודי דוידי) הכל לטובה (שיר של דודו שבת) הכל לטובה (שיר של יובל טייב) הכל לטובה (שיר של סטטיק ובן-אל תבורי) הכול לטובה – קומדיית מצבים אמריקאית
פרדריקה מבאדן

פרדריקה, נסיכת באדן (בגרמנית: Friederike von Baden‏; 12 במרץ 1781 - 25 בספטמבר 1826), הייתה אשתו של גוסטב הרביעי אדולף, מלך שוודיה. פרדריקה נולדה ב-12 במרץ 1781 בקרלסרוהה, לקרל לודוויג, נסיך הכתר של באדן ולאמליה, נסיכת הסן-דרמשטדט, בתם של לודוויג התשיעי, רוזן הסן-דרמשטדט וקרולינה, רוזנת פפאלץ-צווייבריקן. פרדריקה קיבלה חינוך רדוד, ובנוסף היא חלתה בשיגרון בהיותה בת שנתיים, מה שהותיר אותה חלשה וחולנית. בשנת 1792 נסעה פרדריקה עם אחותה לואיזה מבאדן לרוסיה, שם התחתנה לבסוף לואיזה עם אלכסנדר פאבלוביץ', הנסיך הגדול של רוסיה. ב-31 באוקטובר 1797 התחתנה פרדריקה עם גוסטב הרביעי אדולף, מלך שוודיה, לאחר שהוא לא הסכים להתחתן עם לואיזה שרלוטה, דוכסית מקלנבורג-שוורין ואלכסנדרה פבלובנה, הנסיכה הגדולה של רוסיה. נראה היה שנישואין אלו יגרמו למלחמה נגד רוסיה, אך השנאה הפנאטית המשותפת של פאבל הראשון, קיסר רוסיה, ושל גוסטב אדולף כלפי הרפובליקה הצרפתית, הובילה לכריתת ברית בין השניים. בתחילה היו הנישואים כושלים, בין השאר בשל חוסר ניסיונם והקושי להיקשר רגשית שהיה לגוסטב אדולף, אולם לאחר לידת בנם הבכור גוסטב, נסיך ואסה בשנת 1799 השתפרו היחסים ביניהם, והם חיו חיי משפחה שקטים והרמוניים. בשנת 1801 ביקר אותה אביה קרל לודוויג, נסיך הכתר של באדן יחד עם אחיה קרל, ובחזרתם לגרמניה נהרג אביה בהתהפכות מרכבתו. בשנת 1805 יצא גוסטב אדולף לגרמניה, להשתתף במלחמת הקואליציה האנטי-צרפתית הרביעית, ופרדריקה לקחה את הפרידה ממנו בצורה קשה. בשנת 1807 הצטרפה פרדריקה לבעלה במלמו, ואף אירחה את אחותה מריה, נסיכת באדן שברחה מדוכסות בראונשווייג מפני נפוליאון. בשנת 1809 הודח בעלה מתפקידו, לטובת דודו קרל השלושה עשר, מלך שוודיה, וכל המשפחה הושמה במעצר בית. לאחר תקופה קצרה שוחררו בני המשפחה, ולאחר שלא הורשו להגר לבריטניה, הם התיישבו בדוכסות הגדולה של באדן. עד מהרה התדרדרו היחסים בין פרדריקה ובעלה, ובשנת 1812 הם התגרשו, והילדים נשלחו להיות תחת חסותו של דודם אלכסנדר הראשון, קיסר רוסיה. פרדריקה בילתה את עיקר זמנה בבאדן ובשווייץ, אולם טיילה רבות בגרמניה, איטליה ושווייץ. בשנת 1819 התחתנה בתה סופיה, נסיכת שוודיה עם לאופולד, נסיך באדן, וב-25 בספטמבר 1826 מתה פרדריקה בלוזאן שבשווייץ. ב-31 באוקטובר 1797 התחתנה פרדריקה עם גוסטב הרביעי אדולף, מלך שוודיה, ממנו נולדה לו 5 ילדים: גוסטב, נסיך ואסה (1799–1877), התחתן עם לואיזה אמליה, נסיכת באדן סופיה, נסיכת שוודיה (1801–1865), התחתנה עם לאופולד, הדוכס הגדול של באדן קרל, הדוכס הגדול של פינלנד (1802–1805) אמליה, נסיכת שוודיה (1805–1853) ססיליה, נסיכת שוודיה (1807–1844), התחתנה עם אוגוסט, הדוכס הגדול של אולדנבורג מדיה וקבצים בנושא פרדריקה מבאדן בוויקישיתוף פרדריקה מבאדן, באתר "Find a Grave" (באנגלית)
סופיה, נסיכת שוודיה

סופיה, נסיכת שוודיה (בשוודית: Sofia av Sverige‏, 2 במאי 1801 - 6 ביולי 1865), הייתה בתו של גוסטב הרביעי אדולף, מלך שוודיה, ואשתו של לאופולד, הדוכס הגדול של באדן. סופיה נולדה ב-2 במאי 1801 בסטוקהולם, לגוסטב הרביעי אדולף, מלך שוודיה ולפרדריקה מבאדן, בתם של קרל לודוויג, נסיך הכתר של באדן ואמליה, נסיכת הסן-דרמשטדט. סופיה חונכה על ידי האומנות המלכותיות הדוויג אולריקה דה לה גרדי ושרלוט סטיירנלד. בשנת 1809 הודח אביה מתפקידו, לטובת דודו קרל השלושה עשר, מלך שוודיה, וכל המשפחה הושמה במעצר בית. לאחר תקופה קצרה שוחררו בני המשפחה, ולאחר שלא הורשו להגר לבריטניה, הם התיישבו בדוכסות הגדולה של באדן. עד מהרה התדרדרו היחסים בין הוריה, ובשנת 1812 הם התגרשו, וסופיה ואחיה נשלחו להיות תחת חסותו של דודם אלכסנדר הראשון, קיסר רוסיה. בשנת 1815 התארסה סופיה עם לאופולד, נסיך באדן, שהיה דודו למחצה של אביה מנישואים מורגנטיים, על מנת לחזק את טענתו של לאופולד לכתר הדוכסות הגדולה של באדן, מאחר שהצאצאים החוקיים של קרל פרידריך, הדוכס הגדול של באדן מתו בזה אחר זה ללא ילדים. ב-25 ביולי 1819 התחתנו השניים, ונולדו להם 8 ילדים. בשנת 1830 מת לודוויג הראשון, הדוכס הגדול של באדן, ובעלה לאופולד עלה לשלטון במקומו. סופיה מתוארת כחכמה ונאמנה אך קפדנית. היא הלכה לישון בשעות מאוחרות וקמה מאוחר בבקרים, ולאחר מכן בילתה שעות בכתיבת מכתבים לקרובים שונים ברחבי אירופה. היא התעניינה במדע, אמנות ופוליטיקה, והמשיכה להתעדכן בכל האירועים הפוליטיים האקטואליים באמצעות התכתבותה. קשריה עם החצר הקיסרית בווינה היו מתוחים במיוחד, על אף שילדיה נשלחו לשם להשלים את לימודיהם. סופיה שמרה על מרירות מסוימת כלפי הדחת אביה, ולקחה מאוד לליבה כאשר אחיה נשלל ממעמדו כנסיך שוודי. במהלך מהפכות אביב העמים בשנת 1848, נאלצה סופיה לברוח מקרלסרוהה עם משפחתה לשטרסבורג, והם חזרו בשנת 1849, לאחר שהמרד דוכא בידי הצבא הפרוסי. בשנת 1852 מת בעלה, ובנם לודוויג השני, הדוכס הגדול של באדן עלה לשלטון במקומו. בית המלוכה השוודי רצה לעשות שלום עם בית המלוכה השוודי המודח, ואוסקר הראשון, מלך שוודיה וז'וזפין מלוכטנברג ניסו לארגן פגישה עם סופיה, אך ללא הצלחה. בשנת 1863 פגשה סופיה את אוסקר, נסיך הכתר השוודי ואשתו סופיה מנסאו. הפגישה הייתה מוצלחת, ובסופו של דבר בשנת 1881 התחתנה נכדתה ויקטוריה, נסיכת באדן עם גוסטב החמישי, מלך שוודיה. ב-6 ביולי 1865 מתה סופיה בקרלסרוהה, והיא בת 64 שנים. ב-25 ביולי 1819 התחתנה סופיה עם לאופולד, הדוכס הגדול של באדן, ממנו נולדה לו 8 ילדים: אלכסנדרינה, נסיכת באדן (1820–1904), התחתנה עם ארנסט השני, דוכס סקסוניה-קובורג-גותה לודוויג, נסיך באדן (1822) לודוויג השני, הדוכס הגדול של באדן (1824–1858) פרידריך הראשון, הדוכס הגדול של באדן (1826–1907) וילהלם, נסיך באדן (1829–1897) קרל, נסיך באדן (1832–1904) מריה, נסיכת באדן (1834–1899), התחתנה עם ארנסט לאופולד, נסיך ליינינגן הרביעי צציליה, נסיכת באדן (1839–1891), התחתנה עם מיכאיל ניקולאייביץ', הנסיך הגדול של רוסיה מדיה וקבצים בנושא סופיה, נסיכת שוודיה בוויקישיתוף סופיה, נסיכת שוודיה, באתר "Find a Grave" (באנגלית)
לואיזה קרולינה פון הוכברג

לואיזה קרולינה פון הוכברג (גרמנית Luise Karoline von Hochberg‏, 26 במאי 1768 - 23 ביוני 1820), הייתה אשתו השנייה של קרל פרידריך, הדוכס הגדול של באדן. לואיזה קרולינה נולדה ב-26 במאי 1768 בקרלסרוהה, ללודוויג היינריך, ברון גייר פון גיירסברג ולמקסימיליאנה כריסטינה פון שפונק, וסנדקיה היו קרל פרידריך, הדוכס הגדול של באדן ואשתו קרולינה לואיזה, רוזנת הסן-דרמשטדט. לואיזה קרולינה התחנכה בבית ספר פרטי בקולמר, ולאחר מכן היא שירתה כגברת החצר של אמליה, נסיכת הסן-דרמשטאדט - אשתו של קרל לודוויג, נסיך הכתר של באדן. ב-24 בנובמבר 1787 התחתנה לואיזה קרולינה עם קרל פרידריך, הדוכס הגדול של באדן, ולפני החתונה קרל פרידריך חתם יחד עם שלושת בניו על מסמך, שילדיה של לואיזה קרולינה יהיו אף הם זכאים לרשת את השלטון, לאחר צאצאיו מאשתו הראשונה. קרל פרידריך אף החשיב את הנישואים כנישואים שוויוניים, ולא כנישואים מורגנטיים. בשנת 1806 עם פירוק האימפריה הרומית הקדושה, אישר קרל פרידריך שוב את זכותם של ילדיו מלואיזה קרולינה לרשת את השלטון. בעקבות כך, כשראה קרל, הדוכס הגדול של באדן שאין לו ילדים, ואף לדודו לודוויג אין ילדים, אישר אף הוא ב-4 באוקטובר 1817 את זכות הירושה של צאצאי לואיזה קרולינה, ואף דאג שאספת הנסיכים של באדן תאשר זאת ב-20 בנובמבר 1818, זמן קצר קודם מותו. ב-23 ביוני 1820 מתה לואיזה קרולינה בקרלסרוהה, ובשנת 1830 עלה בנה לאופולד, הדוכס הגדול של באדן לשלטון בבאדן. ב-24 בנובמבר 1787 התחתנה לואיזה קרולינה עם קרל פרידריך, הדוכס הגדול של באדן, ממנו נולדו לה 5 ילדים: לאופולד, הדוכס הגדול של באדן (1790–1852) וילהלם, נסיך באדן (1792–1859) פרידריך אלכסנדר, נסיך באדן (1793) אמליה, נסיכת באדן (1795–1869), התחתנה עם קרל אויגן השני, נסיך פירסטנברג מקסימיליאן, נסיך באדן (1796–1882) מדיה וקבצים בנושא לואיזה קרולינה פון הוכברג בוויקישיתוף
סופיה מגדלנה, נסיכת דנמרק

סופיה מגדלנה, נסיכת דנמרק (בדנית: Sophie Magdalene af Danmark;‏ 3 ביולי 1746 – 21 באוגוסט 1813), הייתה בתו של פרדריק החמישי, מלך דנמרק ואשתו של גוסטב השלישי, מלך שוודיה. סופיה מגדלנה נולדה ב-3 ביולי 1746 בארמון כריסטיאנסבורג שבקופנהגן, לפרדריק החמישי, מלך דנמרק וללואיז, נסיכת בריטניה, בתם של ג'ורג' השני, מלך בריטניה וקרולינה, מרקיזת ברנדנבורג-אנסבך. בשנת 1751, בהיותה בת 5, התארסה סופיה מגדלנה עם גוסטב, נסיך הכתר של שוודיה, בהסדר שנערך על ידי הפרלמנט השוודי, נגד רצונה של המלכה השוודית לואיזה אולריקה מפרוסיה, שהעדיפה לחתנו עם אחייניתה פיליפינה, מרקיזת ברנדנבורג-שוודט. סופיה מגדלנה שהתייתמה מאמה בגיל מאוד צעיר, קיבלה חינוך דתי קפדני מאוד מסבתה ומאמה החורגת, ב-1 באוקטובר 1766 התחתנה סופיה מגדלנה על ידי שליח עם גוסטב, ואחיה פרדריק, נסיך הכתר של דנמרק עמד מצד החתן. לאחר מכן הפליגה סופיה מגדלנה לשוודיה, שם נערך טקס הנישואין הרשמי ב-4 בנובמבר אותה שנה. סופיה מגדלנה עשתה בתחילה רושם טוב על האצולה השוודית עם היופי שלה, האלגנטיות ומיומנויות הריקוד שלה, אולם טבעה הביישני, השקט והמרוחק, גרמו לה עד מהרה אכזבה בחיי החברה. בנוסף, חמותה לא אהבה אותה, ובשל כך סכסכה בינה לבין בעלה. בשנת 1771 מת חמיה אדולף פרדריק, מלך שוודיה, ובעלה עלה לשלטון במקומו. בשנת 1772 ביצע גוסטב הפיכה שלטונית, והחל לשלוט באופן אבסולוטי. סופיה מגדלנה הייתה שקטה ומאופקת, ואף פעם לא נכללה במעגל הקרוב של בעלה. בשנת 1784, לאחר שגוסטב חזר ממסעו לאיטליה ולצרפת, היחסים בין בני הזוג החמיצו, ובשנת 1786 הם הגיעו לעימות גלוי. גוסטב נהג לבלות יותר זמן בערבים אינטימיים עם גוסטב מאוריץ ארמפלט, ואף נתן לו חלק מחדרה בארמון המלכותי לארמפלט. בתגובה, סופיה מגדלנה סירבה להשתתף בכל אירוע רשמי עד שהחדרים יוחזרו אליה, ובנוסף היא אסרה על נערותיה לקבל את הזמנותיו ללא רשותה. בשנת 1787 היא איימה עליו וביקשה את תמיכת הפרלמנט נגדו אם ייקח את בנם איתו לפינלנד. סופיה מגדלנה מעולם לא הייתה מעורבת בפוליטיקה, למעט פעם אחת, כאשר באוגוסט 1788, במהלך המלחמה הרוסית-שוודית (1788–1790), נתן לה בעלה את המשימה להיכנס למשא ומתן עם דנמרק, כדי למנוע הכרזת מלחמה מצד דנמרק במהלך המלחמה המתמשכת נגד רוסיה, אולם שליחותה נכשלה ודנמרק הצטרפה למלחמה נגד שוודיה. בשנת 1792 נרצח בעלה במהלך נשף מסיכות, ובנה גוסטב הרביעי אדולף, מלך שוודיה עלה לשלטון במקומו. בתחילה היה מדובר שסופיה מגדלנה תהיה עוצרת הממלכה, אולם לבסוף קיבל את התפקיד גיסה קרל, דוכס סדרמאנלנד, וסופיה חיה חיים מבודדים הרחק מחצר המלוכה, ולא מילאה תפקיד כלשהו בחצר. בשנת 1797 קידמה סופיה מגדלנה את כלתה פרדריקה מבאדן שלא על פי כללי הטקס, משום שרצתה להקל עליה את המעבר, ולמנוע ממנה את הקשיים שהיא חוותה בתור כלה צעירה. בשנת 1809 הודח בנה מתפקידו ונשלח לגלות בשווייץ, מה שפגע מאוד בבריאותה של ספויה מגדלנה. בשנת 1812 התדרדר מאוד מצב בריאותה, וב-21 באוגוסט 1813 מתה סופיה מגדלנה בארמון אולריקסדל. ב-4 בנובמבר 1766 התחתנה סופיה מגדלנה עם גוסטב השלישי, מלך שוודיה, ממנו נולדו לה שני בנים: גוסטב הרביעי אדולף, מלך שוודיה (1778–1837) קרל גוסטב, דוכס סמולנד (1782–1783) מדיה וקבצים בנושא סופיה מגדלנה, נסיכת דנמרק בוויקישיתוף סופיה מגדלנה, נסיכת דנמרק, באתר "Find a Grave" (באנגלית)
דמיטרי יאקובנקו

דמיטרי יאקובנקו (ברוסית: Дмитрий Яковенко;‏ נולד ב-29 ביוני 1983 באומסק בברית המועצות) הוא שחמטאי רוסי בדרגת רב-אמן. היה אלוף אירופה בשחמט (2012), מקום חמישי בעולם לפי מד כושר ביולי 2009. נכון ליולי 2021, מדורג במקום ה-14 ברוסיה וה-50 בעולם, לפי מד כושר. דמיטרי יאקובנקו נולד באומסק, ברית המועצות. הוא התחיל לשחק שחמט בגיל שלוש בהדרכת אביו, שהיה חובב שחמט. הוא סיים תיכון בהצטיינות. בשנת 2009 יאקובנקו החל ללמוד באוניברסיטת מוסקבה בפקולטה למתמטיקה ולקיברנטיקה. גם את לימודיו אלו הוא סיים בהצטיינות. בשנת 1999 הוא זכה במקום השני באליפות העולם לגיל 16 ובשנת 2001 היה אלוף העולם לגיל עד 18. בשנים 2005–2006 הוא סיים שני באליפות רוסיה בשחמט. בשנת 2007 הוא היה חבר נבחרת רוסיה שזכתה באליפות אירופה. ב-2012 זכה באליפות אירופה ליחידים. בגביע העולם בשחמט 2007 ו-2009 הוא הודח ברבע הגמר. בין השנים 2008 ל-2018 השתתף דמיטרי יאקובנקו ב-4 אולימפיאדות שחמט: מדיה וקבצים בנושא דמיטרי יאקובנקו בוויקישיתוף דמיטרי יאקובנקו, באתר צ'סגיימס (באנגלית) דמיטרי יאקובנקו, באתר פיד"ה (באנגלית) Yakovenko, Dmitry - Men's Chess Olympiads, באתר אולימפבייס (באנגלית) http://chess-results.com/tnr368908.aspx?lan=1&art=20&fed=RUS&flag=30 ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
סקודה יטי

סקודה יטי (בצ'כית: Škoda Yeti) הוא כלי רכב, המבוסס על פלטפורמת מכונית נוסעים המשלבת מאפיינים של SUV (בישראל מכונה גם "כביש-שטח" ו"פנאי שטח") מקבוצת Compact sport utility vehicle (אנ'), בעל 2 סוגי הנעות: 4x2 והנעה כפולה 4x4, מתוצרת יצרנית הרכב הצ'כית סקודה. הדגם משויך לקבוצת הקרוסאובר, הקומפקטית, (crossover utility vehicle (CUV, ויוצר בין השנים 2009–2017. מאז שנת 1991 "סקודה" חלק מקבוצת פולקסווגן. עד יוני 2011 יוצרו כ-100,000 יחידות. דגם ה"סקודה יטי" הוצגה לראשונה בתערוכת המכוניות הבינלאומית בז'נבה בשנת 2009 בתערוכת המכוניות הבינלאומית בפרנקפורט בשנת 2013 הוצגה גרסה משודרגת לדגם ה"סקודה יטי". הנעה 4x2 הנעה כפולה 4x4 5 דלתות מושב הנוסע הקדמי יכול להיות מקופל קדימה למצב אופקי כדי לאפשר הובלה של חפצים ארוכים קיבולת מטען: 405 ליטר עד 1,760 ליטר (כאשר המושבים האחוריים מוסרים) בשנת 2009 נבחרה ה"סקודה יטי" כ"רכב השנה" על ידי מגזין הרכב "טופ גיר" (אנ') אשר בבעלות ה"BBC Worldwide" (אנ') פנס קדמי עם AFS חיישני קרבה קדמיים / אחוריים מערכת ניטור לחץ בצמיגים מערכת ניווט עם מסך מגע גדול בגודל 6.5 אינץ' מושב מתכוונן חשמלית חיישן גשם מצלמה אחורית מהירות שיוט שליטה מגלגל ההגה על מערכתה מולטימדיה, טלפון ומוזיקה חלונות אחוריים כהים צמיגים רחבים. מזגן מפוצל עם פתחי אוויר למושבים האחוריים "Experience" "Ambition" "Track" "Style" "E" "S" "SE" "SE Plus" "Elegance" "Active" Ambition" ("Ambiente")" "Elegance" מנועי בנזין: 1.2 TSI 77 kW 1.2 TSI 81 kW 1.4 TSI 90 kW 1.4 TSI 110 kW 1.6 MPI 81 kW 1.8 TSI 112 kW 1.8 TSI 118 kW מנועי דיזל: 1.6 TDI CR GreenLine 77 kW 2.0 TDI CR 81 kW 2.0 TDI CR 103 kW 2.0 TDI CR 110 kW 2.0 TDI CR 125 kW 1.8l TSI 2.0l TDI CR med 108 2.0l TDI CR med 138 2.0l TDI CR med 167 "סקודה יטי" "סקודה יטי" "סקודה יטי", שנת 2011 "סקודה יטי", שנת 2012 "סקודה יטי" - אמבולנס "סקודה יטי" - אמבולנס "סקודה יטי" - אמבולנס "סקודה יטי" כניידת משטרה "סקודה יטי" דגם "BT" - טנדר "סקודה יטי" - מבט לתא הנהג "סקודה יטי" - מתוצרת סין סקודה סקודה אוקטביה מדיה וקבצים בנושא סקודה יטי בוויקישיתוף סקודה יטי, סרטון באתר יוטיוב סקודה יטי, סרטון באתר יוטיוב יואב קווה, אוטו שמדבר בגובה העיניים, באתר הארץ, 18 באוגוסט 2010 "סקודה יטי" topgear.com "סקודה יטי" 2009-2017 .autoexpress.co.uk/Skoda/Yeti "סקודה יטי" שנת 2014 allaguida.it/articolo/skoda-yeti-2014-e-yeti-outdoor "סקודה יטי" שנת 2027 best2017suv.com/2017-skoda-yeti "סקודה יטי" - קטלוג web.archive
גביע מונטה קלארק

גביע מונטה קלארק (באנגלית Monte Clark Cup) היא טורניר אירופי בענף הפוטבול האמריקאי הנערך משנת 2017. הטורניר נקרא על שמו של מונטה קלארק, שאימן את קבוצת ה-NFL דטרויט ליונס במשך 7 שנים ומת ב-2009. בדומה לטורנירי הגמר של ליגת הפוטבול המזרחית, משחקי הגמר נערכים באצטדיון פאולו מאצה, בפרארה שבאיטליה. זהו אחד מטורנירי הספורט הבודדים שהקבוצות הרוסיות והאוקראיניות לא נתנו למתיחות בין המדינות להשפיע עליהן והקבוצות התמודדו ביניהן ללא חשש. פרק זה טעון עדכון. אנא תרמו לוויקיפדיה ועזרו לעדכן אותו. גביע מונטה קלארק, ברשת החברתית פייסבוק גביע מונטה קלארק, ברשת החברתית אינסטגרם גביע מונטה קלארק, ברשת החברתית VK Clark led Lions to 1982, '83 playoffs טורניר 2017 באתר football-aktuell.de טורניר 2018 באתר football-aktuell.de כל משחקי הטורניר באתר football-aktuell.de גביע מונטה קלארק 2019 «Оружейники» обыграли «Железных Волков» в финале Кубка Монте Кларка ערך זה הוא קצרמר בנושא פוטבול. אתם מוזמנים לתרום לוויקיפדיה ולהרחיב אותו.
ג'נבייב (סרט)

ג'נבייב (באנגלית: Genevieve) הוא סרט קומדיה בריטי משנת 1953 בבימויו של הנרי קורנליוס עם קנת מור, קיי קנדל, ג'ורג' גרגסון ודיינה שרידן בתפקידים הראשיים. העלילה היא על שני זוגות המתחרים אחד בשני בנהיגה על מכוניות עתיקות מתחילת המאה ה-20. את המוזיקה לסרט חיבר נגן מפוחית הפה הידוע לארי אדלר שגם מנגן אותה בפסקול הסרט. הוא היה מועמד לפרס אוסקר על פסקול המוזיקה המקורי. הסרט היה מועמד גם לפרס אוסקר לתסריט המקורי הטוב ביותר. הסרט זכה גם בפרס גלובוס הזהב לסרט הזר הטוב ביותר ובפרס באפט"א לסרט הטוב ביותר. הסרט גם הזניק את הקריירה של קיי קנדל שהתפרסמה בקטע בו היא "מחצצרת"... שני זוגות משתתפים במסע השנתי של מכוניות עתיקות מלונדון לברייטון, עורך הדין הצעיר אלן מקים (ג'ורג' גרגסון) ואשתו וונדי (דיינה שרידן) ואמברוז קלוורהאוז (קנת מור), איש מכירות רודף שמלות המגיע הפעם עם ידידתו הנוכחית הדוגמנית רוזלינד פיטרס (קיי קנדל) וכלבת הסן ברנרד, סוזי. וונדי לא מתלהבת מהמסע לברייטון והם מתחילים לריב אך לבסוף היא מסכימה לשם שלום בית. אמברוז היה בעבר בן זוגה של וונדי והוא הכיר לה את אלן. אלן מתייחס אליו מדי פעם בחשדנות. אלן נוהג במכונית דאראק (אנ') מ-1904 המכונה "ג'נבייב" ואמברוז נוהג במכונית ספייקר (אנ') מ-1905. אמברוז מגיע לברייטון ללא בעיות ואילו אלן נאלץ לעצור בגלל תיקונים. הוא מגיע לברייטון מאוחר ואז מתברר שבגלל הריב עם וונדי הוא שלח מכתב ביטול להזמנה והם נאלצים לגור במלון מיושן עם כל התקלות האפשריות. לאחר מנוחה הם נפגשים עם אמברוז ורוזלינד באולם ריקודים. רוזלינד משתכרת, ניגשת לנגנים ומקבלת חצוצרה ומחילה לחצצר (הביצוע המקורי הוא של קני בייקר (אנ')) לתשואות הנוכחים ולתדהמת אמברוז. אמברוז מזמין את וונדי לריקוד ואלן מתבונן בהם בחשדנות ובקנאה. לאחר מכן הוא מתחיל לחקור את וונדי על קשריה עם אמברוז והם מתחילים לריב שוב. למחרת מתחיל אלן להכין את "ג'נבייב" לנסיעה בחזרה ללונדון. מגיע אמברוז ומתחיל ביניהם ריב שבסיומו מתפאר אמברוז שמכוניתו טובה ביותר. אלן מציע להם להתערב מי יגיע ראשון לגשר וסטמינסטר והמנצח יקבל 100 פאונדס. מתחילה ביניהם תחרות משעשעת שכל אחד מנסה לעכב את השני על ידי תחבולות שונות. לבסוף הם מגיעים לפרברי לונדון ומתחילים להתווכח ולריב עד שהם מופרדים על ידי הנשים ומחליטים להפסיק את ההתערבות. כעבור זמן קצר הם רבים שוב ומחליטים לסיים את ההתערבות. אלן נתקע בגלל נקר בגלגל ליד גשר וסמינסטר ואמברוז עובר אותו בצהלה אך גלגלי הרכב שלו נתקעים בפסי מסילת החשמלית שמסיטים אותו מהדרך. המעצור של "ג'נבייב" משתחרר והמכונית גולשת לגשר וסמינסטר כשאלן ווונדי דולקים אחריה, אלן ניצח בהתערבות. "ג'נבייב", במסד הנתונים הקולנועיים IMDb (באנגלית) "ג'נבייב", באתר נטפליקס "ג'נבייב", באתר AllMovie (באנגלית) "ג'נבייב", באתר Rotten Tomatoes (באנגלית) "ג'נבייב", במסד הנתונים הקולנועיים KinoPoisk (ברוסית) סקירה קצרה על הסרט ג'נבייב, באתר יוטיוב קיי קנדל "מחצצרת" בסרט ג'נבייב, באתר יוטיוב "ולס ג'נבייב" בביצוע לארי אדלר, באתר יוטיוב
פאטיין

פאטיין (בבורמזית: ပုသိမ်မြို့) היא עיר במיאנמר, הממוקמת כ-190 ק"מ מערבית ליאנגון. לפי מפקד האוכלוסין משנת 2014, מתגוררים בעיר 287,071 תושבים. הבריטים בנו ופיתחו את העיר בשנת 1826. הייצור החקלאי המקומי כולל שומשום, יוטה, תירס, פלפלת צ'ילי ואגוזי אדמה. מדיה וקבצים בנושא פאטיין בוויקישיתוף פאטיין, באתר אנציקלופדיה בריטניקה (באנגלית) דו"ח מפקד האוכלוסין והדיור של מיאנמר 2014, כרך 2, משרד ההגירה והאוכלוסין של מיאנמר (באנגלית) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
ראנצ'ו קוקמונגה

ראנצ'ו קוקמונגה (באנגלית: Rancho Cucamonga) היא עיר פרוורית בסן ברנרדינו, קליפורניה, ארצות הברית. העיר ממוקמת כ-60 ק"מ מזרחית ללוס אנג'לס. נכון לשנת 2016 אוכלוסיית ראנצ'ו קוקמונגה מוערכת בכ-176,000 תושבים, מה שהופך אותה לעיר ה-27 בגודלה בקליפורניה. העיר חווה ממוצע של 287 ימי שמש בשנה, לעומת ממוצע לאומי של 205 ימים. המתיישבים הראשונים באזור היו אינדיאנים אשר התיישבו בסביבה באופן מאסיבי בערך בשנת 1200. במאה ה-18 הגיעו לסביבת ראנצ'ו קוקמונגה משלחות חקר אירופאיות. בשנות ה-30 של המאה ה-19 הוקמו באזור זה חוות מסחריות וחקלאיות על ידי סוחר לטיני. בשנים שלאחר מכן התבססה ההתיישבות האירופאית באזור. בשנת 1977 ההתיישבויות השונות התאחדו לעיר אחת. לפי מפקד האוכלוסין משנת 2010, מתגוררים בעיר 165,269 תושבים ב-54,383 משקי בית, כאשר הצפיפות היא כ-1,600 נפש לקמ"ר. 6.9% מהאוכלוסייה מתגוררים מתחת לקו העוני. החברות קוקה-קולה, מייסיס ופריטו-ליי הקימו מפעלים בסמוך לעיר. כתב העת Money דירג בשנת 2006 את ראנצ'ו קוקמונגה במקום ה-42 ברשימת "הערים שטוב לחיות בהן". מדיה וקבצים בנושא ראנצ'ו קוקמונגה בוויקישיתוף אתר האינטרנט הרשמי של ראנצ'ו קוקמונגה (באנגלית) ראנצ'ו קוקמונגה, ברשת החברתית אקס (טוויטר) ערך זה הוא קצרמר בנושא ארצות הברית ובנושא יישובים. אתם מוזמנים לתרום לוויקיפדיה ולהרחיב אותו.
הגלקסיה הננסית סקסטנט

הגלקסיה הננסית סקסטנט היא גלקסיה ננסית אליפסואידית שנמצאת בקבוצת הכוכבים סקסטנט במרחק של כ-280,000 שנות אור ממערכת השמש. הגלקסיה התגלתה בשנת 1990 על ידי צוות חוקרים מאוניברסיטת קיימברידג' שסרקו תמונות שצולמו על ידי טלסקופ שמידט בשנות ה-70 של המאה ה-20 וזיהו אזור שבו צפיפות הכוכבים גדולה ביחס לסביבה. במרחק זוויתי של כ-10 מעלות מהגלקסיה הננסית סקסטנט נמצאות שתי הגלקסיות הלא סדורות סקסטנט A וסקסטנט B. אף שהן נראות קרובות אליה, שתי הגלקסיות הלא סדורות נמצאות למעשה במרחק גדול פי 15 מאשר המרחק של הגלקסיה הננסית סקסטנט ולא ברור אם הן שייכות לקבוצה המקומית או נמצאות מחוץ לה. גודלה הזוויתי של הגלקסיה הוא בין 12 ל-30 דקות קשת שממרחקה שקול לקוטר של כ-2,440 שנות אור. מסתה מוערכת בכ-‎2.5×107‎ מסות שמש, כ-100-50 מיליוניות ממסת שביל החלב. בדומה לגלקסיות הננסיות האחרות שמלוות את שביל החלב, גם בגלקסיה זו רובם המוחלט של הכוכבים הם כוכבים זקנים שנוצרו לפני למעלה מ-10 מיליארד שנים ועם מתכתיות נמוכה יחסית. במרכז הגלקסיה נמצאים כוכבים מעט פחות זקנים ועם מתכתיות פחות נמוכה ביחס לכוכבים שבשולי הגלקסיה. מדיה וקבצים בנושא הגלקסיה הננסית סקסטנט בוויקישיתוף הגלקסיה הננסית סקסטנט, בבסיס הנתונים SIMBAD לגרמי שמיים אסטרונומיים SIMBAD: Sextans Dwarf Galaxy NASA/IPAC EXTRAGALACTIC DATABASE: The Sextans Dwarf Spheroidal Galaxy M. G. Walker, M. Mateo, E. W. Olszewski, J. Peñarrubia, N. W. Evans & G. Gilmore: A Universal Mass Profile for Dwarf Spheroidal Galaxies?, The Astrophysical Journal, Vol. 704, Iss. 2, p. 1280 (2009) M. J. Irwin, P. S. Bunclark, M. T. Bridgeland & R. G. McMahon: A new satellite galaxy of the Milky Way in the constellation of Sextans, Monthly Notices of the Royal Astronomical Society, vol. 244, p. 16P (1990) S. Okamoto, N. Arimoto, E. Tolstoy, P. Jablonka, M. J. Irwin, Y. Komiyama, Y. Yamada & M. Onodera: Population gradient in the Sextans dSph: comprehensive mapping of a dwarf galaxy by Suprime-Cam, The Astrophysical Journal, Vol. 703, Iss. 1, p. 692 (2009)